อีทีเอฟทองพาเหรดร่วง
อีทีเอฟทองคำ เจ็บ ผลตอบแทนย้อนหลัง 6 เดือนขาดทุน 68% นักวิเคราะห์ชี้ปัญหาหนี้ยุโรปกดดันราคาทอง SPDR เทขายทอง 13 ตัน
29 พ.ค. 2555

อีทีเอฟทองคำ เจ็บ ผลตอบแทนย้อนหลัง 6 เดือนขาดทุน 68% นักวิเคราะห์ชี้ปัญหาหนี้ยุโรปกดดันราคาทอง SPDR เทขายทอง 13 ตัน
ข้อมูลจากตลาดหลักทรัพย์แห่งประเทศไทย แสดงผลดำเนินงานย้อนหลัง 6 เดือน (วันที่ 26 ต.ค. 2554–25 พ.ค. 2555) ของอีทีเอฟทองคำที่ซื้อขายในตลาดหลัก ทรัพย์ฯ พบว่า ราคาซื้อขายหน่วยลงทุนลดลง 68% ขณะที่ผลดำเนินงานย้อนหลัง 3 เดือน ราคาซื้อขายลดลง 89% และผลดำเนินงานย้อนหลัง 1 เดือน ราคาลดลง 23% โดยอีทีเอฟที่ราคาลดลงมากสุด คือ กองทุนเปิดเคแทม โกลด์ อีทีเอฟ แทร็กเกอร์ (GLD) โดย 6 เดือน ลดลง 8.26% ส่วน 3 เดือน ลดลง 9.02% และ 1 เดือน ลดลง 3.90%
นายณัฐวุฒิ วงศ์เยาวรักษ์ นักวิเคราะห์ทองคำ บริษัท โกลเบล็ก โฮลดิ้ง แมนเนจเม้นท์ กล่าวว่า กรณีที่กรีซอาจจะต้องออกจากยูโรโซน อาจจะส่งผลให้ราคาทองปรับตัวลดลง ในทางกลับกัน หากมาตรการช่วยเหลือได้ผลจะส่งผลบวกต่อราคาทองคำ โดยราคาทองในขณะนี้ได้รับแรงกดดันจากปัญหาหนี้ในยูโรโซนอีกครั้ง จากหลายปัจจัยทำให้ราคาทองคำค่อนข้างผันผวน ส่งผลให้นักลงทุนเริ่มถือครองดอลลาร์มากกว่าจะถือเงินยูโรเพื่อลดความเสี่ยง
นายณัฐวุฒิ กล่าวว่า ในช่วงสัปดาห์ที่ผ่านมากองทุน SPDR Gold Trust ยังเทขายทองคำสุทธิอีก 13 ตัน
ทางด้านกองทุนเปิดไทยเด็กซ์ โกลด์ อีทีเอฟ (GOLD 99) รายงานผลดำเนินงานงวด 6 เดือน (สิ้นสุดวันที่ 31 มี.ค. 2555) ขาดทุน 3.26 ล้านบาท หรือคิดเป็น 0.4961 บาทต่อหน่วย